ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนตร์(ฉบับที่๖) พ.ศ. ๒๕๔๑ ตามที่ได้มีระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนตร์พ.ศ. ๒๕๓๑ ลงวันที่ ๗ มิถุนายน ๒๕๔๑ ไว้แล้ว นั้นโดยที่เป็นการสมควรแก้ไขเพิ่มเติมวิธีปฏิบัติในการดำเนินการเกี่ยวกับทะเบียนและภาษีรถให้เหมาะสมยิ่งขึ้นอาศัยอำนาจตามความในมาตรา ๑๐ แห่งพระราชบัญญัติรถยนตร์ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติรถยนตร์ (ฉบับที่ ๓) พ.ศ. ๒๕๒๕ อธิบดีกรมการขนส่งทางบกวางระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนตร์(ฉบับที่ ๖) พ.ศ. ๒๕๔๑ข้อ ๒ให้เพิ่มความต่อไปนี้เป็นข้อ ๔๐ ทวิ และข้อ ๔๑ ทวิของระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยรถยนตร์พ.ศ. ๒๕๓๑ข้อ ๔๐ ทวิการแจ้งไม่ใช้รถในกรณีเลิกสัญญาเช่าซื้อแต่ไม่สามารถนำแผ่นป้ายทะเบียนรถมาคืนได้เนื่องจากยังติดตามยึดรถคืนไม่ได้ให้เจ้าของรถแจ้งไม่ใช้รถตลอดไปเท่านั้น พร้อมกับขอแก้ไขรายการผู้ครอบครองรถในทะเบียนรถโดยให้ยื่นคำขอตามแบบพิมพ์ที่กรมการขนส่งทางบกกำหนดพร้อมด้วยหลักฐานประกอบคำขอ ดังนี้(๑) ใบคู่มือจดทะเบียนรถ(๒)หลักฐานการแจ้งความระบุสาเหตุที่ไม่สามารถนำแผ่นป้ายทะเบียนรถมาคืนได้ (๓) สำเนาหนังสือการบอกเลิกสัญญาเช่าซื้อ(๔) หนังสือยืนยันความถูกต้องในการเลิกสัญญาเช่าซื้อโดยอาศัยสิทธิตามกฎหมายหรือสัญญาข้อใด เลิกสัญญาตั้งแต่เมื่อใดและระบุด้วยว่าหากมีข้อโต้แย้งใดๆ เกี่ยวกับสิทธิในรถคันดังกล่าวผู้ให้เช่าซื้อยินยอมรับผิดชอบทุกประการและหากผู้ให้เช่าซื้อติดตามรถคืนมาจากผู้เช่าซื้อได้จะนำแผ่นป้ายทะเบียนรถส่งคืนแก่นายทะเบียนทันที(๕) หลักฐานการเช่าซื้อ ได้แก่สำเนาสัญญาเช่าซื้อ ใบเสร็จรับเงินและใบกำกับภาษีเฉพาะงวดสุดท้ายก่อนมีการบอกเลิกสัญญาเช่าซื้อกรณีมีการชำระค่าเช่าซื้อบางงวดแล้ว ข้อ ๔๑ ทวิ เมื่อได้รับคำขอตามข้อ ๔๐ ทวิ และตรวจสอบหลักฐานประกอบคำขอถูกต้องแล้วให้ดำเนินการ ดังนี้ (๑) ให้จัดเก็บค่าธรรมเนียมคำขอค่าธรรมเนียมการแจ้งไม่ใช้รถ ค่าธรรมเนียมแก้ไขเพิ่มเติมรายการในทะเบียนรถและจัดเก็บภาษีรถสำหรับกรณีที่ต้องเสียเพิ่มในกรณีรถยนต์ที่ให้เช่าซื้อเป็นรถยนต์ประเภทรถยนต์นั่งส่วนบุคคลไม่เกิน๗ คน ที่นิติบุคคลเป็นเจ้าของรถให้บุคคลธรรมดาเช่าซื้อซึ่งจะมีการจัดเก็บภาษีในอัตรา ๑ เท่า แต่เมื่อมีการเลิกสัญญาเช่าซื้อแล้วรถนั้นจะต้องเสียภาษีในอัตรา ๒ เท่าจึงให้เรียกเก็บภาษีส่วนที่เพิ่มขึ้นตามจำนวนที่เหลือตั้งแต่วันเลิกสัญญาจนถึงวันสิ้นอายุภาษีโดยคำนวณเป็นรายวัน (๒) ลงบัญชีคุมการแจ้งไม่ใช้รถ(๓) บันทึกชื่อผู้ถือกรรมสิทธิ์ในต้นทะเบียนรถและใบคู่มือจดทะเบียนรถในหน้ารายการจดทะเบียนรถหน้าถัดไป (๔) ให้บันทึกรายการในต้นทะเบียนรถและใบคู่มือจดทะเบียนรถในหน้ารายการบันทึกของเจ้าหน้าที่ว่า เลิกสัญญาเช่าซื้อและแจ้งไม่ใช้รถตลอดไปยังไม่คืนแผ่นป้ายเนื่องจากตามยึดรถไม่ได้ และได้แจ้งความไว้ที่สถานีตำรวจ................................ ประจำวันข้อ ........................... วันที่................................(๕) ในกรณีนำแผ่นป้ายทะเบียนรถมาคืนภายหลังให้บันทึกรายการในต้นทะเบียนรถและใบคู่มือจดทะเบียนรถในหน้ารายการบันทึกของเจ้าหน้าที่เพิ่มเติมว่า ส่งคืนแผ่นป้ายทะเบียนรถจำนวน...........................แผ่น เมื่อวันที่..................................แล้ว(๖) ในกรณีมีการแจ้งใช้รถคันดังกล่าวใหม่และไม่มีหลักฐานการส่งคืนแผ่นป้ายทะเบียนรถ ให้เรียกคืนแผ่นป้ายทะเบียนรถด้วยหากสูญหายให้นำหลักฐานการแจ้งความแผ่นป้ายสูญหายจากสถานีจากสถานีตำรวจมาแสดงข้อ ๓[๑] ให้ใช้ระเบียบนี้ตั้งแต่วันที่ ๑ กันยายน๒๕๔๑ เป็นต้นไปประกาศณ วันที่ ๒๑ สิงหาคม พ.ศ. ๒๕๔๑พงศกร เลาหวิเชียรอธิบดีกรมการขนส่งทางบกณัฐดนัย/พิมพ์๑พฤษภาคม ๒๕๕๑รัศมีวรรณวลัย/ตรวจ๒พฤษภาคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๘๐ ง /หน้า ๗๒/๖ ตุลาคม ๒๕๔๑